
REZUMAT 


Această lucrare este o incursiune în variațiile modelului PAJUL, ca personaj de susținere 
cvasiprezent în teatrul liric. Investind acest personaj generic cu multiple fațete, variind de la 
simple prezențe decorative convenționale până la roluri semnificative în răsturnarea acțiunii 
dramatice, compozitorii și libretiştii de operă l-au prezentat ca un element satelit pozitiv în 
ecuaţia dramaturgică muzicală. A doua parte este un „studiu de caz” care oferă o analiză 
detaliată a personajului lui Cherubino în capodopera lui Mozart Le Nozze di Figaro. 


Cuvinte cheie: paj, personaj, opera, teatru, cavaler, Cherubino, Mozart, Beaumarchais 


Un studiu-eseu despre Pajul de Curte pare, la prima vedere, o alegere 
neconvingătoare, având un subiect minor — desigur, nu mă refer aici la vârsta 
generică a acestor personaje, dar... e amuzant jocul omonimelor. Cu toate astea, 
după parcurgerea sutelor de pagini de literatura muzicală și dramaturgică 
deopotrivă (şi nu doar simpla lectură, răsfoire, ci asimilarea aprofundată a rolurilor 
din perspectiva pianistului corepetitor de operă), am constatat inefabila și 
constanta „rază de lumină” pe care aceste personaje secundare o aduc în diversele 
contexte dramaturgice ale teatrului liric. Aşadar, cu riscul de a nu se ridica la 
nivelul unui studiu critic, îl declar din start, eseu. O incursiune în identificarea 
personajelor PAJ din literatura de operă reprezintă o primă parte a analizei de faţă, 

cea de a doua, referindu-se la cazul concret al lui Cherubino — simbolul iubirii de 
iubire pe care Mozart l-a definit prin muzica sa într-o imagine poetică aparte. 


PAJUL. Origini, date generale despre rolul pajului la Curte 


Din punct de vedere etimologic, cuvântul paj derivă din grecescul paidion 
care înseamnă băiat mic; sau, posibil din latinul pagus= servitor. 

Primele mărturii despre existența acestora datează din timpul lui 
Alexandru cel Mare care avea o suită personală de paji greci!. 

În societatea romană imperială, pajii erau aleși dintre sclavi sau sclavi 
eliberaţi. Mai târziu, în civilizaţia musulmană au apărut ghulam, servitori de 
origine străină. 

În Evul Mediu, statutul de Paj era direct legat de accederea la rangul de 
cavaler.?. Exista o cutumă: la împlinirea vârstei de 7 ani, un băiat de origine nobilă 
era dat spre creştere si educaţie unei alte familii nobiliare/ princiare pentru a 
deprinde bunele maniere, meșteșugul armelor si tot ce ținea de educaţia morală, 
religioasă, dar mai ales, fizică, a unui viitor cavaler. Erau învăţaţi să scrie, să 
citească, să cânte la diferite instrumente muzicale, să joace șah etc. În schimbul 
acestui privilegiu, erau delegați cu mici servicii care ţineau de administrarea și 
buna funcţionare a casei: transmiteau diverse mesaje, scrisori, anunțau vizitatorii, 
purtau trena stăpânei etc. 

Până la 14 ani, băiatul în cauză era paj, apoi devenea scutier?. În jurul 


1 http://www .treccani.it/enciclopedia/paggio_(Enciclopedia-ltaliana) 

2 Instituirea titulaturii de cavaler (lat. Eques = luptător pe cal; fr. chevalier/ cheval - rădăcina cuvântului 
înseamnă cal) a apărut în timpul domniei lui Carol cel Mare (742-814), în nordul Franţei. S-a consolidat 
în jurul anului 1000, devenind baza fundamentală a sistemului feudal care a caracterizat Europa 
Occidentală. Titlul de cavaler nu era ereditar. Calitățile pe care le impunea acest titlu erau curajul, forța 
fizică, credinţă și supunere față de ierarhia ecleziastică si administrativ-feudală, simţul onoarei. Titlul de 
cavaler presupunea o bună poziţie în ierarhia socială si implicit accesul la diverse privilegii precum 
dobândirea unor proprietăţi, scutirea de impozite etc. Mai târziu, începând cu secolele 11-12, dar mai 
ales în Baroc şi în perioada roccoco, idealul cavaleresc s-a completat cu elemente mai rafinate legate de 
stilul vieţii la Curte: eleganţă în vestimentaţie, ținută si limbaj, lirism, arta discursului, al figurilor de 
stil, liberalism. Un rol important în conturarea imaginii ideale a cavalerului l-au avut poemele 
cavalerești, acele chansons des gestes (v. Ciclul carolingian, ulterior Ciclul breton) în care evocarea faptelor 
extraordinare de vitejie a eroilor era subiectul predominant. Invocarea iubirii pasionale, idealizate față 
de o Doamnă nobilă, frumoasă, inaccesibilă a reprezentat treptat, un alt subiect predilect, preluat de 
trubaduri, truveri și minnesingeri. Unul dintre cele mai impresionante mituri culturale legate de 
cavalerism și iubire în Evul Mediu a fost Tristan şi Isolda. 

3 Scutier = tânăr nobil vasal care purta armele/ scutul seniorului său, avea grijă de cai, îl însoțea la 
vănătoare sau în lupte. (Exemple din teatrul liric: Normanno din Lucia di Lammermoor de Donizetti; 
Dandini, Cenerentola....„„ amo il suo scudiero” (Rossini); Sherasmin din Oberon; Delmonte din Un giorno di 

vârstei de 22-23 ani, în urma unei îndelungi și istovitoare perioade de practică și 
instruire numită noviciat, urma investirea sa ca şi cavaler, printr-o ceremonie 
specială!. În perioada Renașterii, și mai apoi în Baroc şi Roccoco, era la modă 
prezența în casele nobiliare a unui paj negru african, îmbrăcat în costume exotice, 
fanteziste. Rangul nobiliar nu mai era, așadar, o condiţie. 

La Versailles, statutul de paj era dificil de obţinut. Pajii Camerei regale erau 
numiţi de cei 4 primi gentilomi ai Camerei Majestății Sale. Vârsta pajilor era mai 
mare decât în perioada Evului Mediu: 14 - 15 ani. În timpul lui Ludovic al XV-lea 
(1710-1774), un interesant extras din Règlement signé par le Roi la data de 18 
septembrie 1734 explică faptul că pentru a avea dreptul de a deveni paj, era 
obligatorie dovedirea cu acte originale a unei descendente nobile pe linie paternă, 
atestată cel putin începând cu anul 1550. Exista în epocă sintagma Noblesse d'epee — 
descendenţi ai cavalerilor medievali, care delimita adevărata nobilime de așa 
denumita noblesse de robe — noua aristocrație a recent înnobilaţilor avocaţi si 
funcţionari publici. 

Despre una din îndatoririle lor, aflăm din aceeași sursă documentară: ,[...] 
Lorsque le roi devait se déplacer à la nuit tombée à Versailles dans le château ou les 
jardins, il revenait avec six pages de sa grande écurie, portant chacun flambeau, 
afin de le précéder, lui ouvrant la route et lui éclairant le chemin”?. 

În Țările Române, exista echivalentul pajului, numit Copil de casă si care, la 
fel ca în Europa de Apus, „era un băiat de boier ce slujea ca paj la o Curte 
domnească sau la un boier mare”.+ Un exemplu revelator apare în poemul 
eminescian Luceafărul. prin personajul lui Cătălin; o descriere succintă, expresivă, 
îl conturează prin contrast, într-o fatetä simplă, realistă, lipsită de metafizica iubirii 
imposibile: 

„[...] În vremea asta Cătălin,/ Viclean copil de casă/ Ce împle cupele cu vin 
mesenilor la masă/ Un paj ce poartă pas cu pas a-mpărătesii rochii/ Cu obrăjei ca 
doi bujori/ De rumeni, bată-i vina/ Se furiseazä pânditor/ Privind la Cătălina. [...] 

În Orient, într-o lume radical diferită de cea occidentală — cea a Japoniei 


regono de Verdi; Pirro din I Lombardi de Verdi; Don Ricardo din Ernani de Verdi; Orlik din Mazeppa de 
Ceaikovski; Cei patru scutieri din Parsifal de Wagner etc.) 

1792, e.n. e atestată prima ceremonie de investitură în care Carol cel Mare îi conferă nobilului Roland, 
titlul de cavaler. 

2 În filmul istoric A Royal Affair (regia Nikolay Arcel, 2012), regele Christian VII al Danemarcei și 
Norvegiei are în serviciu un paj african pe nume Moranti. 

3 Histoire de la literature francaise 

http://www .la-litterature.com/dsp/dsp_display.asp?NomPage=1_ma_010b_Courtoisied/168601, “Atunci 
când regele trebuie să se deplaseze seara la Versailles, în castel sau în grădini, e de datoria celor 6 paji 
din La Grande Ecurie să-l însoţească, fiecare având câte o făclie, deschizând si luminând drumul.” (trad. pers.). 
4 http://www.dex.ro/text/curte+domneasca 

medievale, având o cu totul altă filozofie si cultură, prezenta Pajului la Curte era — 
surprinzător amănunt... prezentă. Într-un jurnal datând din secolul 10 ( ~ 900) 
cităm o definiție a calităţilor pe care ar trebui să le aibă un paj: „[...] Pajul. Ca să fie 
cât mai încântător, pajul trebuie să fie mai mititel de statură, să aibă părul curat, 
lucios si frumos pieptănat. Ar trebui să aibă glasul dulce si să fie cuviincios când 
vorbeste "7 

În teatrul liric, Pajul apare ca personaj secundar, sub forma travesti-ului, 
vocea sa fiind în majoritatea cazurilor, de soprană, mezzo sau — în distribuții mai 
recente ale unor teatre de operă — de contratenor. Rolul său în economia 
dramaturgică se rezumă în general la simpla prezenţă decorativă, anunţuri scurte 
ale apariției unui personaj important la Curte, mesager. Deseori îl vedem investit 
cu calități artistice: cântă sau acompaniază la CHITARRA, MANDOLINA, HARFA, 
decupând mici incizii de teatru în teatru. 

Există însă şi cazuri în care devine catalizator al acţiunii dramatice, în 
cunoştinţă de cauză sau nu. 

Vom face o scurtă incursiune în constelația acestor personaje, din care am 
identificat câteva exemple relevante. 


Gaetano Donizetti, ANNA BOLENA? 


<>  Smeaton, paggio e musico della regina (contralto). 

Dat fiind faptul că această operă este prea puţin cunoscută, voi detalia 
anumite aspecte legate de subiect. 

Actul I, scena 1. Pajul Smeaton, acompaniindu-se la harfä, îi dedică Reginei 
Anna un scurt şi melancolic cântec din care transpare admiraţia si compasiunea 
pentru suferința Reginei. (Scena/ Romanza, Andantino, Mi b, cu o introducere 
figurativă, la harfă, arpegii lungi configurate pe acordul dominantei cu septimă) 

Oh! amor, mi inspira.[...] Deh! non voler costringere a finta gioia il viso: 
bella è la tua mestizia, siccome il tuo sorriso. [...]. 

Un moment semnificativ si decisiv în evoluţia acestui personaj si implicit a 
acțiunii dramatice este Scena 3 care începe cu un amplu recitativ acompaniat. 

Smeaton: Tutto è deserto...[...] Questa da me rapita... (si cava dal seno un 
ritratto) Cara immagine sua, ripor degg'io pria che si scopra l'ardimento mio, un bacio 
ancora, un bacio, adorate sembianze... Addio, beltade che sul mio cor posavi e col mio core 


1 Sei Shonagon, Cartea pernei, Confesiunile unei doamne de onoare de la Curtea imperială japoneză, Editura 
MintRight Inc, 2015) 

21830, Milano, libret de Felice Romani „inspirat de un subiect real din istoria Angliei (domnia lui Henric 
al VIII-lea) 

palpitar sembravi. 

Cavatina. (Moderato, La b major, 4/4) e o expresie monolog a iubirii pajului 
pentru Regină și conturează, împreună cu Recitativul anterior un moment solistic 
important. Îndrăgostit în secret, poartă portretul ei în buzunarul de la piept al 
tunicii. Ah! parea che per incanto rispondessi al tuo soffrir: ogni stilla del mio pianto 
risvegliava un tuo sospir/ A tal vista il core audace pien di speme e di desir, ti scopria 
l'ardor vorace che non oso altrui scoprir. 

Scena 3. Lordul Percy, marea iubire a reginei înaintea căsătoriei sale cu 
Henric VIII, disperat că Anna refuză orice legătură cu el, amenință cu sinuciderea. 
În acel moment, pajul, aflat întâmplător pe culoarele palatului, îl oprește: Arresta! 
Che dir, che far? O, mio spavento.....[...]. Medalionul cu portretul reginei cade din 
buzunarul hainei lui Smeaton. Apariţia regelui le pecetluieste soarta. Aparentele 
năucitoare sunt împotriva Reginei, acuzată de adulter. Toţi sunt încarcerați, iar 
Smeaton, închis în temniță, constrâns sub ameninţarea torturii, dă mărturia falsă 
cum că regina l-ar fi înșelat pe rege. 

O replică a reginei din finalul operei ni-l confirmă din nou pe Smeaton 
drept muzician. 

Anna: Smeton, ti appresa!...Sorgi che fai?... Che l harpa tua non tempri? Chi ne 
spezzo le corde? 


V  Pajul, nume generic (contralto) apare si în altă tragedie lirică donizettiană, 
ROBERTO DEVEREUX. Rolul său este însă nesemnificativ. Subiectul și 
respectiv epoca în care are loc povestea de dragoste si intrigile de Curte sunt 
similare. (Anglia, 1601, în timpul domniei reginei Elisabeta T). 


Giuseppe Verdi, RIGOLETTO! 


+ Pajul generic, fără nume din Rigoletto reprezintă forma reductivä a 
Vicontelui de Vaugadron din piesa de teatru originală a lui Victor Hugo, dar are 
același rol episodic, de intervenţie în scena dramatică dintre curteni și Rigoletto 
(Actul II, Scena ed Aria). 

Pajul anunţă dorința Ducesei de a-și întâlni soțul, fără să ştie sau să 
înțeleagă nimic din semnalele complice ale curtenilor. Insistă, dar este expediat 
rapid. Al suo sposo parlar vuol la duchessa [...] non era con voi? [...] alla caccia? 
senz'armi! senza paggi! (Sol major, C). 

Este personajul care confirmă, indirect, presimtirile sumbre ale lui 
Rigoletto. Indicatiile de regie ale compozitorului completează imaginea teatrală a 


11851, Veneţia, libret de Francesco Maria Piave după drama Le Roi s amuse de Victor Hugo. 

acestui moment: Rigoletto, il quale sara stato attentissimo al dialogo, balzando improvviso 
tra loro prorompe: ELI" è qui dunque, ell'e con Duca! 
Rol travesti, pentru voce de soprană. 


Giuseppe Verdi, UN BALLO IN MASCHERA! 


V Oscar, (soprană) pajul guvernatorului Riccardo. 

Livrează răvaşe (V'e Oscarre che porta un invito del Conte; Ignota donna questo 
foglio diemmi. E per Conte diss'ella. A lui lo reca e di celato ), liste de invitaţi, anuntă 
intrarea Contelui Riccardo. Exemple: Leggere vi piaccio/ Della danze l'invito; Eccovi I 
nomi; S’ avanza il Conte!). 

Verdi a compus două arii pentru acest personaj — fapt relevant în economia 
dramaturgică. Aria din actul I, Volta la terrea (Si bemol major, 2/4) ni-l prezintă pe 
Oscar ca avocat al apărării: intervine pe lângă stăpânul său, guvernatorul în 
favoarea vrăjitoarei Ulrica, condamnată la exil: Difenderla vogl'io P 

Rol fatidic în momentul în care, într-un final, descrie cu naivitate costumul 
de bal mascat al stăpânului său. În aria din actul III, Saper vorreste, (Sol major, 3/4/), 
Oscar evită cu inteligenţă și în ton ludic răspunsul la insistenţele conspiratorului 
Renato, integrându-se si evitând în acelsi timp — într-o tentă luminoasă, nevinovată 
— atmosfera de secrete, intrigi de la Curte. Oscar lo sa, ma nol dira, Tra-la-la [...]’. 

Personajul Oscar este pozitiv, deşi favorizează deznodământul tragic. 


Giuseppe Verdi, DON CARLO+ 


<% Tebaldo (soprană) 


Rol de mai mică importanţă decât în Bal mascat. Formal, convenţional. 

În Actul I, tabloul 2, pajul Tebaldo apare în suita doamnelor de onoare ale 
Reginei si a prinţesei Eboli, care cântă o romantä maură despre dragoste - Canzone 
del velo (La major, Allegro brillante, 6/8). 


11859, Roma, libret de Antonio Somma, după Gustav II] de Eugène Scribe 

2 it.=Vreau să o apăr! Traducerea textului ariei: Când cenușa întâlnește stelele/ precum scânteia îi 
sclipesc ochii/ Când frumoaselor le prezice tristeţe sau fericire în dragoste/ Cu Lucifer a făcut un 
pact!./Cine îi atinge haina profetică/ Dacă vrea să plece pe mare sau la război / Al său viitor, Inima lui 
întrebătoare îl va afla. Ea are un pact cu Lucifer. 

3 Oscar ştie, dar nu-ţi va spune!.. (trad. pers.) 

41867, Paris, libret. de J. Mery,/ Camille du Locle, după piesa de teatru omonimă a lui Friederich 
Schiller. 

Indicatiile de regie ale lui Verdi: Le dame sono assise sulle zolle intorno alle 
fonte. I Paggi sono intorno ad esse. Un Paggio tempra una mandolina. [...] Il Paggio l’ 
accompagna sulla mandolina. 

Eboli: A me recate la mandolina e cantiam tutte insiem. 

Linia melodică a Refrenului îi conferă, (doar d.p.d.v. muzical) un statut 
superior prințesei Eboli, care-l „acompaniază” la rândul său, la terta inferioară :) 
Ah, tessete il veli vaghe donzelle... (Allegro giusto, 4/4, Leggero) 

Cele două interventii-anunt ale lui Tebaldo sunt: IL Re !, respectiv, Il 
marchese di Posa, grande di Spagna! (Act I, tabloul TI). 


Giacomo Meyerbeer, Les HUGUENOTS!, 


<% Pajul Urbain, pajul reginei Margareta de Valois (soprană) 


Rol scurt, convenţional. 

În Actul I, (Cavatina, Si bemol major, 9/8), Nobles Seigneurs, salut !, pajul 
aduce o scrisoare din partea reginei, destinată lui Raoul, lui Nevers? Une dame noble 
et sage dont les rois seraient jaloux, m'a charge de ce message, Chevaliers, pour l’ un de 
vous. Induce — la fel precum Oscar sau Smeaton — elementul secretului, dar într-o 
cheie ludică. 

Scena se încheie cu un cvintet în care e prezent și pajul. 


Richard Strauss, Der ROSENKAVALIER?, 


V  Pajul Mohammed 


Există în distribuţie un paj negru cu rol mut, numit Mohammed care, la 
început de act I, îi aduce micul dejun în dormitor, stăpânei sale, Maresala. 
+ Cu toate că personajul Octavian nu este paj, profilul său psihologic, fizic, 
comportamentul ludic, pasional, romantic, incluzând vârsta — 17 ani - si, 
deopotrivă, pasiunea erotică pentru d-na Mareșal, mi-am permis această 
„extensie”, incluzându-l. 

Octavian, conte de Rofrano (rol travesti, mezzo), e frumos, seamănă izbitor 
de mult cu camerista Mariandl; se travestește îmbrăcând rochia si boneta 
cameristei și intră într-un joc comic cu dizgratiosul baron Ochs care-i va face 


11836, Paris, libret Eugene Scribe, Emile Deschamps 
2 1911, Dresda, libret Hugo von Hofmannstahl. Acţiunea acestei opere comice se petrece la Viena, în 
secolul al XVIII-lea. 

complimente și propuneri romantioase. 

Opera începe cu declaraţii pătimașe de dragoste adresate Maresalei (Maria 
Theresa von Werdenberg) de catre tânărul Octavian. Relaţia lor erotică îi oferă 
Maresalei motive de bucurie si tristeţe, deopotrivă. E posibilă o afinitate cu relația 
mult mai vagă, nedeclarată, dar prezentă en air, dintre Contesa si Cherubino. 


Pajii sunt menţionaţi generic si în alte opere cu subiecte istorice precum 
PURITANII de Bellini, LUISA MILLER de Verdi, LA PERICOLE de Offenbach, LE 
ROI MALGRE LUI de A.E. Chabrier, ELEKTRA de Richard Strauss etc. 


Studiu de caz — „Cherubin d'amore...”! 


CHERUBINO, etimologie = îngeras (fr. Cherubin = înger, heruvim) 


Pajul Contelui Almaviva (rol travesti, soprană), aprox. 14 ani. 

Este un personaj original, nu doar în comedia lui Beaumarchais (1784), dar 
şi în literatura/dramaturgia secolului al XVIII-lea. Pentru prima dată apare în 
„scenă” adolescentul îndrăgostit, frumos, timid si îndrăzneţ totodată, spontan în 
reacții, zburlit, aiurit, simpatizat de femei, vag; antipatizat de bărbați. 

Element dătător de gelozii si crize de nervi inexplicabile ale Contelui, 
Cherubino este un personaj atipic, neîntelegând pe deplin sensul ordinii si al 
convențiilor sociale, morale ale adulţilor. Acţiunile lui se învârt în jurul... iubirii. 

Filozoful danez Soren Kierkegaard, fascinat de muzica lui Mozart și 
îndeosebi de opera Don Giovanni, a scris un amplu studiu dedicat erotismului 
muzical mozartian — L’ Erotisme musical sau Les Etapes érotiques spontannées (1843). 

Distinge trei etape/ stadii estetice succesive ale erotismului, simbolizate de 
trei opere mozartiene, respectiv de trei personaje: Cherubino, Papageno si Don 
Giovanni. 

La Cherubino, fiorul senzualitätii se trezește difuz, într-un amestec de 
neliniște, emoție si melancolie, fără a avea un obiect precis al Dorintei. Mai exact, 
obiectul dorinței se regăsește mereu, se confundă cu dorința însăși: „[...] Le desir se 
n'est pas encore eveillé, — il est sombrement soupconné. L'objet du desir se trouve 
toujours dans le desir, — il monte de lui et se revèle dans une lueur faible et 
tremblante”. 

Mozart — da Ponte — Cherubino: Un desio, un desio ch'io non posso spiegar? (v. 


1 W. A. Mozart, Le nozze di Figaro ossia La folle giornata, Viena, 1 mai, 1786, libret, Lorenzo da Ponte, după 
piesa de teatru omonimă a lui Pierre Caron de Beaumarchais. 
2 O dorinţă pe care nu mi=o pot explica (trad.pers.) 

Aria Non so piu cosa son, cosa faccio, Actul I, Scena 5) 

Kierkegaard sugerează de asemenea și caracterul androgin al făpturii lui 
Cherubino — muzicale si psihologice deopotrivă: contradictia dintre dorința difuz 
orientată si un obiect atât de putin definit pe care-l oferă dorinței, precum, în cazul 
anumitor plante, masculinul si femininul sunt cuprinse în una si aceeași floare... 

Mozart i-a dedicat două arii, momente solistice, definitorii pentru 
caracterizarea lui: Non so piu cosa son, cosa faccio... (Actul I, Nr. 6) şi Voi che sapete che 
cosa e amor (Actul II, Nr. 11). 

Ethos-ul lor e diferit, asortat destinatarelor: franchete, exaltare, lipsit de 
formalisme, dezinvolt cu tânăra si joviala cameristă Susanna (v. jocul, pupicul, 
tentativa de furt a panglicii Contesei, ca fetiș amoros din Recitativul premergător 
Ariei); ton cald, timid etc. în fața Contesei, pe care o adoră în secret. În actul II, 
după buffoneriile travestiului — (Quante buffonerie!...), motivând plecarea lui 
iminenta din palat, atras irezistibil de frumuseţea şi distincția Contesei, Cherubino, 
topit de dragoste si durere, îndrăzneste (!) să vrea să o sărute: Forse vicino all” ultimo 
momento....questa bocca oseria... 

Cherubino? ..... oscilație continuă între nesiguranţă si siguranţă, reflectată 
constant în subsidiarul parametrului armonic. De fiecare dată când vorbește despre 
el, despre ce simte, o face pe un ton minor, nostalgic, ezitant. Acest lucru apare 
configurat muzical atât în recitative, cât şi în momentele solistice: inflexiuni, 
turnuri / note melodice (anticipație, întârziere), cadente. 

Propozitii, fraze lungi, incizii în recitative pe acorduri lungi majore/ minore 
cu septimă mică sau încheiate într-un acord minor. 


Exemplul 1: Recitativ, Actul I, Scena 5: 


< Ah, che troppo rispetto ella m’ ispira! (re minor) 


Cherubino 


e e D 25 EE +; | 


Ah, che trop-po ri-spet-to el-la m'i-spi- ra! 


>= — = 


2 2 g 

Exemplul 2: Canzonetta Voi, che sapete che cosa è amor (Actul II, Scena 3) 

Ideea melodică traversează conturul unei inflexiuni modulatorii din La 
bemol major (cadenta anterioară) prin do minor (tr. a IV-a) spre tonica sol minor. 

É 

D 

Exemplul 3: Recitativ, Actul II, Scena 3: 
Madama scherza ed io frattanto parto. Oh, me infelice! (acord micşorat cu septimä 
micsoratä [...] O, ciel, perche morir no lice! (fa minor) Forse vicino...questa bocca oseria 


(Mib 7m) 


16 


Gräfin 

Exemplul 4: Duettino Susanna-Cherubino Aprite presto, aprite (Act II, Nr. 14, Allegro 
assai). 
Există un pasaj melodic ascendent, direcționat într-o scurtă inflexiune 


modulatorie spre tonica do minor, exact pe cuvintele care se referă la Contesă: 


abbraccio te per lei! 

În acest Duettino alert, Cherubino apare îngrozit de reacția Contelui, dar 
curajos de dragul Contesei, pentru a nu o compromite. Pentru asta, sare de la etaj. 
Astfel, aici apare şi o altă fatetä a personajului, cavalerismul in nuce. 

Aria Non so più cosa son, cosa faccio? (Actul I, Nr. 6, Mi b, C, Allegro vivace) 
este un monolog confesiune despre nebulosul freamăt, incertitudinile îndrăgostirii, 
dorința vagă, nedefinită de iubire a... iubirii. Structura discursului muzical îmbină 
tempo, motive scurte, secvențiale, cu finaluri „suspin”. Finalurile motivelor melodice 


1 Te îmbrăţisez pe tine pentru ea ( trad. pers.). 
2 Nu mai știu cine sunt, ce fac... (trad. pers.) 

constitutive ale acestei arii reunesc quasi invariabil anticipatia si întârzierea. 


Exemplul 5: 
Allegro vivace Cherubino 
Nk -pm — — + — + Pa e 
e 
é Es è = s»; = j = =: == = =: = FE = 

Tema a doua introduce cromatismul melodic, păstrând același final 
„Ssuspin” culminând cu momentul ,dorintei” — un desio, cu nota de schimb superioară, 
la semiton (v. Ex. 6, 7). Solo ai nomi d'amor, di diletto mi si turba, mi s’ altera il petto, E a 
parlare mi sforza d’ amore, un desio ch’ io non posso spiegar.! 


Exemplul 6: 
Cherubino 
- Lë 
EN Ce e Ze e # fP e Le ze e sat fri | 
D — Ka? — Te 
So - loai no - mi d'a-mor; di di-let - to. mi si tur - ba, mi s'al - te-ra il pet - to 


Exemplul 7: 


Stările emoționale difuze, contradictorii ale iubirii au fost exprimate poetic 
cu mult înainte, ca o o replică premergătoare în arc de secole, într-un pasaj din 
textul de Chretien de Troyes, autor al Romanelor Mesei Rotunde (1155-1180). 


1 Doar la auzul cuvintelor iubire/ plăcere, mă tulbur, mi se taie respiratia/ Să vorbesc despre iubire mă 
chinuie, ...e o dorință pe care nu mi-o pot explica. (trad. pers.) 


18 


Similaritatea cu cuvintele personajului Cherubino surprinde: “[...] Dintre toate 
relele, al meu este altfel; plăcut îmi este, mă bucur de el. Răul ce-l sufăr e ceea ce-mi 
doresc ai durerea mea mi se pare a fi sănătate. Așadar, nu pricep de ce mă plâng, 
căci răul îmi vine din propria-mi vrere [...] dar sunt atât de liber să voiesc asta, 
încât sufăr cu plăcere și găsesc atâta bucurie în durerea mea, încât îmi port boala cu 
încântare.” Dar și în filozofia/ dramaturgia vechilor greci se vorbeşte despre 
iubirea-pasiune: iubirea e o frenezie. unii au crezut că este un fel de turbare... de 
aceea îndrăgostiţii trebuie iertati ca fiind bolnavi. (Menandru). Platon — iubirea 
platonică este un delir divin, înältare a sufletului, nebunie și supremă rațiune. Eros 
înseamnă Dorința absolută, aspiraţia luminoasă, elanul religios. Extrapolând, 
servitoarea Berta din Bărbierul lui Rossini emite şi ea un gând filozofic: [...] Ma che 
cosa e questo amore che fa tutti delirar? Egli e un male universale, una smania, un 
pizzicore, un solletico, un tormento. 

Canzonetta Voi, che sapete che cosa è l'amor, compusă de Cherubino, dedicată 
Contesei reprezintă o învăluită si totuși explicită declarație de dragoste. 


Exemplul 8: 

Scurt moment de teatru în teatru, melodia e inspirată de un cântec francez 
la modă, „Malborough s'en va-t-en guerre”. Dincolo de ironia lui Mozart care a 
preluat pentru Cherubino povestea tristă a ducelui mort în război, dincolo de 
aparenta banalitate a melodiei, acompaniată în pizzicato-ul corzilor care imită 


1 Suzanna: „Priviţi, e roșu ca sfecla !.” (Beaumarchais, Scena 25). 

chitara (Contesa: Prendi la mia chitarra e l'accompagna!), acest moment solistic 
exprimă o emoție puternică, prefigurată, dealtfel de cuvintele sale din Recitativul 
care precede Canzonetta: io sono si tremante...ma se madama vuole...” 

Orchestratia acestei Canzonette (Act II, Nr.11, Si b major, 2/4, Andante) are 
un element inedit și unic față de toate momentele solistice ale partiturii operei 
Nunta lui Figaro: utilizarea întregului grup al instrumentelor de suflat din lemn: 
Flaut, Oboi, Clarinet (B), Fagot, la acestea adăugându-se timbralitatea gravă, 
nostalgică a cornilor (Mi b). Acestea apar ca insertii scurte, subliniind sinceritatea 
sentimentelor lui Cherubino. 

Reacţia Contesei în piesa lui Beaumarchais (Scena 25) lasă să se întrevadă 
într-un scurt monolog, emoția legată de persoana lui Cherubino: „Câtă nevinovăție 
şi câtă simţire!...” scurt monolog; „[...] A, panglica, panglica mea frumoasă, era să 
te uit (o ia de pe fotoliu şi o strânge la piept) Nu mă despart de tine. Îmi vei aminti 
clipa în care acel sărman copil...”. La Mozart, reacţia Contesei este mult mai 
discretă, abia perceptibilă, insinuându-se in dialogul direct cu Cherubino. (v. Ex. 4, 
Recitativ) 

Figaro si Susanna îi conferă, cu franchete, câte o amplă caracterizare- 
portret în care Cherubino e personajul central: 

Figaro, ironic, amuzat, în celebra Arie din finalul actului Non piu andrai, 
farfallone amoroso notte e giorno d'intorno girando..., referindu-se nu doar la felul lui 
de a fi care se va schimba radical odată cu decizia Contelui de a-l trimite în nuovo 
regimento, dar şi la vestimentaţie, coafură , aspectul fizic în general: [...] Non avrai 
quei penacchini, non avrai quella chioma, quel aria brillante. 

Susanna — prin Aria Venite, inginocchiatevi, admirându-i tinerețea si 
frumuseţea trupului, neastâmpărul enervant dar... fermecător, curajul (Act II, Nr. 12). 

Cherubino e un constant declanșator de imbroglio comic-erotice. 

Încă din prima scenă, apare „încurcat”, zburlit, necăjit, în camera Susannei, 
povestindu-i cum d-nul Conte l-a surprins în camera Barbarinei, nepoata 
grădinarului. Ca urmare va fi concediat. (Recitativ, scena 5, Actul D. Imediat după 
povestirea pätaniei, Contele, repovestind el însuși povestirea, îl va surprinde pe 
Cherubino în camera Susannei (!) — Jocul dihotomic aparentä/ realitate (v. Act I, 
Tertet, Nr. 7) 

Actul IT. Susanna, complicitate cu Contesa îl îmbracă în haine de femeie, 
dar apariţia neașteptată a Contelui va declanșa din nou o violentă/ comică scenă de 
gelozie (Finale Nr. 15) Esci omai, garzon malnato, sciagurato non tardar! (Mi bemol 
major, Allegro) — Jocul quiproquo. 

În Actul III, la serbarea nunții, Contele, ajutat de Antonio îl deconspiră din 
nou pe micul Cupidon, travestit (dublă travestire) în haine de täräncutä. 

În actul IV, (Finale Nr. 28), Contele îl va surprinde din nou în ipostaze 

amoros declarative cu Contesa, travestită în hainele Susannei (quiproquo). 


Epitetele lui Cherubino: 


<> BASILIO: Cherubin d’ amore... E quella canzonetta e per voi, per Madama? lo mi 
credea che preferir doveste per amante, come fan tutte quante, un signor liberal, 
prudente e saggio, a un giovinastro, a un paggio! — aluzii malitioase la calitățile 
de îndrăgostit ale lui Cherubino (Act I, scena 7) 

V CONTELE: restate qui, picciol serpente (Recitativ, Act I, Scena 7) 

[...] tosto andate e scacciate il sedutor , parta il damerino (Act I, Tertet nr. 7) [...] Esci 

omai , garzon malnato, sciagurato... (Act II, Finale Nr. 15) 

+ CONTESA: Bravo, che bella voce (Recitativ, Act II, Scena 3) 

arditelo, sfacciatelo, temerario (Susanna, Contesa, Contele) (Act IV, Finale 28) 

V FIGARO: picciolo Cherubino ( Recitativ, Scena 8); farfallone amoroso (fluture 
amoros), delle belle turbando il riposo, non piu avrai questi bei pennachini, quel 
cappelo, quel aria brillante (act I, Scena 8, Aria Figaro, Nr. 9, Do major, C, 
Vivace) 

+% SUSANNA povero Cherubin, siete voi pazzo! (Recitativ, act I, scena 5) 

Presto a noi, bel soldato (Actul II, Scena 3) ; Mirate il bricconcello, mirate quanto e 

bello, che furba guardatura, che vezzo, che figura (Aria Nr. 12); Recitativ: Ha due 

braccio di rossor sulla faccia [...] Cospetto! ha il braccio piu candido del mio...qualche 
ragazza. Concluzia ei: Se l” amano le femmine, han certo il lor perché.. 

V BARBARINA Andiam, bel paggio Je piu belle ragazze del castello, di tutte sarai 
tu certo il piu bello (Recitativ, Actul III, Scena 7) 

+ ANTONIO, grădinarul vorbeşte cu suspiciune despre Cherubino, neștiind 
totuşi despre cine e vorba (Act II, Finale 15) 


Premergător ca tipologie comportamentală lui Don Giovanni, aşa cum 
susține Kierkegaard (v. Recitativ, Scena 5 Leggila a ogni donna del palazzo), 
Cherubino ar putea deveni la fel de bine, așa cum explică Hoquard? și un Tamino, 
un tânăr care-și asumă responsabilitatea maturității, luptând pentru iubirea 
adevărată, sinceritate. De altfel, Beaumarchais a continuat povestea lui Cherubino 
în ultima sa piesă de teatru, La mere coupable sau L'autre Tartuffe (drame moral en 5 
actes). Acțiunea se petrece la 20 de ani după acțiunea Nunții lui Figaro. 

Cherubino are un copil cu Contesa — Léon; aflând dintr-o scrisoare primită 
de la Contesă că aceasta consideră ca fiind o greşeală relația lor si nu va mai exista 
un viitor pentru ei, se lasă ucis în război. 


1 Dacă-l iubesc femeile, știu ele cu siguranţă de ce (trad.pers.). 
2 Hoquard, ].V., La pensée de Mozart, Paris, Seuil, 1958, apud Georges Durand, Arte și arhetipuri, Editura 
Meridiane, Bucureşti, 2003. 

Darius Milhaud a compus o operă în trei acte inspirată de acest subiect 
(Geneva, 1966). De asemenea, L’ amour coupable de Thierry Pecou (Rouen, 2010) are 
ca punct de plecare același subiect. 

Ca fapt divers, cu o oarecare legătură cu personajul Cherubino si, evident, 
cu personajul generic PAJUL, ar fi de menţionat Cherubin ou Le Page de Napoleon, 
comedie-vodevil în 2 acte, de Charles Desnoyers/Adrien Pain, 1835, Paris şi La 
Corbeille d” oranges ou le Page de Schonbrunn, comedie într-un act de Merle / Brazier 
(fără prenume ), 1812, Paris. 

Acest demers analitic s-a dorit a fi un exerciţiu de readucere în lumină a 
unui pattern luminos — metafora se subîntelege, cel al personajului generic PAJUL, 
uneori pe nedrept minimalizat/ ignorat, atât în planul analizelor de ordin strict 
teoretic, cât si în actul interpretativ. 

